《别董临江二首 其一》
明代·罗兆鹏

遵路践寒雪，凌厉薄征衣。感时重慷慨，萍海各驱驰。

顾尔鸿鹄侣，羁此鹪鹩枝。达士安所遇，宁能道戚施。

分别岁且暮，悠悠鬓欲丝。

作者简介：罗兆鹏，一姓梁，字少南，号裕庵。新会人。明世宗嘉靖二十八年（一五四九）举人。初选长乐教谕，擢长泰知县，移治宁洋，卒以谗归。著有《沧溟一螺集》。清言良钰《增冈州遗稿》、清道光《新会县志》卷六有传。